Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 508/11/5505	Liptovský Mikuláš, 25.1.2012
EEČ : 2-39-16-2012

U Z N E S E N I E

Trestná vec:	obvinený XXXXX  
Prečin:	nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Liptovský Mikuláš
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
	Dňa 20. 09. 2011 okolo 18.30 hod. v byte na ulici XXXXX v Liptovskom Mikuláši pod vplyvom alkoholu vulgárne nadával svojej manželke XXXXX, kričal na ňu, že jej prebije lebku a že ju zabije, čo zopakoval niekoľkokrát a taktiež sa vyhrážal zabitím aj svojmu synovi XXXXX a následne v spálni bytu, kde sedela na posteli XXXXX a XXXXX sa jej opýtal, či jej má prijebať a keď XXXXX urobil rázny pobyh ku svojej manželke s tým, že začal dvíhať ruky, vyskočil z postele XXXXX a dvakrát udrel päsťou do tváre XXXXX v dôsledku čoho spadol na zem, a keď sa zodvihol opätovne sa vyhrážal synovi XXXXX, že ho zabije, pričom ho hodil na posteľ a snažil sa ho chytiť za nohy a priťiahnuť si ho k sebe a XXXXX ho odzadu odťahovala od syna, pričom XXXXX upustil od ďalšieho konania, ale po chvíli, keď sa v chodbe bytu stretol so synom XXXXX, chytil ho za ruky a kričal, že ho zabije, čím týmto konaním vzbudil u XXXXX XXXXX a XXXXX dôvodnú obavu o ich život a zdravie. 
Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník Obvodného oddelenia PZ  XXXXX uznesením  XXXXX zo dňa 21. 09. 2011 vzniesol XXXXX obvinenie za prečin nebezpečného vyhrážania podľa § 360 ods. 1, 2 písm. b/ Trestného zákona, ktorého sa dopustil spôsobom popísaným vo výrokovej časti tohto uznesenia.      
    	Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne a  nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
     Podľa § 216 ods. 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.  
Obvinený XXXXX dňa 17. 01. 2012 vyhlásil, že spáchal skutok, ktorý je mu kladený za vinu a súčasne udelil súhlas na podmienečné zastavenie trestného stíhania podľa § 216 Trestného poriadku. 
	Z výpovede poškodených XXXXXXXXXX a XXXXX vyplýva, že v trestnom konaní im nebola spôsobená žiadna škoda a preto si proti obvinenému neuplatňujú nárok na náhradu škody.   
      Pretože obvinený  sa k spáchaniu prečinu  priznal, škodu poškodeným  nespôsobil,  a za predmetný  prečin Trestný zákon umožňuje uložiť trest odňatia slobody s hornou hranicou trestnej sadzby až na tri roky, dospel som k záveru, že boli splnené všetky zákonné podmienky pre postup podľa § 216 ods. 1 Trestného poriadku, teda pre podmienečné zastavenie trestného stíhania. 
S prihliadnutím na osobu  páchateľa (obvinený doposiaľ nebol súdne trestaný, v roku 2010 uzavrel zmier) a povahu spáchaného prečinu  mám tiež za to, že trestné konanie splnilo svoj účel a jeho podmienečné zastavenie je možné v danej veci považovať za postačujúce. Obvinenému  bola  s poukazom na ustanovenie  § 216 ods. 2 Trestného poriadku uložená skúšobná doba v trvaní 12 mesiacov, ktorá začne plynúť od právoplatnosti tohto uznesenia.  
V prípade, že obvinený bude počas skúšobnej doby viesť riadny život, rozhodnem že sa osvedčil,  a  to s účinkami zastavenia trestného stíhania podľa § 9 ods. 1 písm. e/ Trestného poriadku. V opačnom prípade rozhodnem o pokračovaní v trestnom stíhaní.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor